|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-261/2016

Datum: 9. 3. 2017

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnine katastrska občina 400 Ptuj parcela 4006/5**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o prodaji nepremičnine katastrska občina 400 Ptuj parcela 4006/5.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

**Predlog**

**Marec 2017**

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ marca 2017, na predlog župana sprejel naslednji

**S K L E P**

Proda se nepremičnina katastrska občina 400 Ptuj parcela 4006/5 (ID6686306), v izmeri 106 m2.

Izhodiščna vrednost nepremičnine znaša 3.180,00 EUR.

Prodaja navedene nepremičnine se v skladu z 23. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-261/2016

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15-ZUUJFO in 76/15) in Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) po metodi neposredne pogodbe. Namera o sklenitvi neposredne pogodbe bo objavljena na spletni strani Mestne občine Ptuj najmanj 15 dni pred nameravano sklenitvijo neposredne pogodbe in bo objavljena najmanj 15 dni. V skladu z določbo 40. člena uredbe bo prodajalec z zainteresiranimi osebami opravil pogajanja o ceni. S ponudnikom, ki bo ponudil najvišjo ceno, bo sklenjena neposredna prodajna pogodba. Navedena nepremičnina se bo prodala na podlagi Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2017 (Uradni vestnik Mestne občine Ptuj, št. 2/17). Gradivo je predhodno obravnavala Komisija za vodenje in nadzor postopka razpolaganja s stvarnim premoženjem.

**b.) Predmet in obseg stvarnega premoženja:**

* Nepremičnina katastrska občina 400 Ptuj parcela 4006/5, leži v območju centralnih dejavnosti ob Raičevi ulici.
* Površina: 106 m2
* Za nakup navedene nepremičnine je zainteresirana lastnica stavbe, ki stoji na sosednji nepremičnini katastrska občina 400 Ptuj parcela 1041.
* Nepremičnina bo prodana po načelu videno kupljeno.
* Parcela se nahaja v območju varstva kulturne dediščine z oznako EŠD:9155 Arheološko območje na levem bregu reke Drave, ki je zavarovano z Odlokom o razglasitvi nepremičnin kulturnih in zgodovinskih spomenikov na območju občine Ptuj (Uradni vestnik občin Ormož in Ptuj, št. 35/89, Uradno glasilo slovenskih občin, št. 1/08, 7/09, 9/10,12/10).
* Parcela nahaja v vplivnem območju varstva kulturne dediščine z oznako EŠD:583 Ptuj - Grad, ki je zavarovano z Odlokom o razglasitvi Gradu Ptuj za kulturni spomenik državnega pomena (Uradni list RS, št. 81/99,111/00, 66/01). Skladno z določili Zakona o varstvu kulturne dediščine ima na predmetni nepremičnini kot spomeniku državnega pomena predkupno pravico Republika Slovenija.



**c.) Pravni pregled stanja stvarnega premoženja:**

Navedena nepremičnina je v lastništvu Mestne občine Ptuj, Mestni trg 1, Ptuj, do celote.

Iz vpogleda v zemljiško knjigo na dan 9.3.2017 je nadalje razvidno:

* da je pri predmetni nepremičnini v korist imetnika pravice Telekom Slovenije d.d. vknjižena služnostna pravica v javno korist, katere predmet je izgradnja in vzdrževanje elektronskega komunikacijskega omrežja za čas obratovanja elektronskega komunikacijskega omrežja in pripadajoče infrastrukture.

**č.) Ocenitev stvarnega premoženja:**

Komisija za vodenje in nadzor postopka razpolaganja s stvarnim premoženjem je sklenila, da se pri razpolaganju s predmetno nepremičnino upošteva vrednost, po kateri se je odsvojilo primerljive nepremičnine.

V skladu z navedenim tako vrednost nepremičnine katastrska občina 400 Ptuj parcela 4006/5 znaša 3.180,00 EUR (30,00 EUR/m2).

**d.) Stroški pravnega posla:**

Kupec prevzame stroške davka, notarskih storitev in vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj